
PL-x 353/2013


BiroulUI Permanent

al

Camerei  Deputaţilor

Vă înaintăm, alăturat, raportul asupra cererii de reexaminare asupra Legii pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară, trimisă Comisiei în vederea reexaminării şi depunerii unui nou raport, cu adresa nr. Plx. 353/2013 din 23 decembrie 2013, înregistrată sub nr. 4c-2/470 din 23 decembrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

           PREŞEDINTE
                                           Gheorghe DRAGOMIR
Parlamentul  României

RAPORT

asupra cererii de reexaminare a Legii pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau
indirect o participaţie majoritară
 În conformitate cu prevederile art. 137 alin. (2) din Regulamentul Camerei Deputaţilor, republicat, Comisia pentru buget, finanțe şi bănci a fost sesizată spre reexaminare, la solicitarea  Președintelui României cu Legea pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară.

Această Lege, adoptată de Parlamentul României, a fost transmisă spre promulgare Preşedintelui României la data de 02.11.2013. În temeiul articolului 77 alin. (2) din Constituţia României, republicată, la data de 22.11.2013, Preşedintele României a formulat o cerere de reexaminare din următoarele motive: 
1. Modificarea termenului limită sau eliminarea acestuia deoarece operatorii economici se vor afla în imposibilitatea de a transmite proiectele bugetelor de venituri şi cheltuieli în termenul stabilit de 20 de zile de la intrarea în vigoare a legii anuale a bugetului de stat;

2. Remunerarea membrilor adunărilor generale ale acţionarilor nefiind justificată, este necesară eliminarea sa din cuprinsul legii. Mandatele de reprezentare în cadrul adunărilor generale ale acţionarilor sunt acordate de către autorităţile publice unor persoane ce au calitatea de angajaţi ai acestora, astfel că sunt deja remunerate de către respectivele autorităţi;
3.  Abrogarea alineatului (2) al articolului 14 din Ordonanţa Guvernului nr. 26/2013 care prevede stabilirea nivelului remuneraţiilor membrilor consiliilor de administraţie, consiliilor de supraveghere şi directorilor care nu au fost numiţi în condiţiile Ordonanţei de urgenţă a Guvernului nr. 109/2011 privind guvernanța corporativă a întreprinderilor publice, cu modificările şi completările ulterioare, în acelaşi mod în care sunt stabilite remuneraţiile prevăzute de aceasta. Extinderea aplicării modului de remunerare asupra unor operatori economici care nu l-au implementat constituie o discriminare.

În conformitate cu  prevederile art. 75 alin. (1) şi (3) din Constituţia României, republicată, şi ale art.92 alin. (1) din Regulamentul Camerei Deputaţilor, republicat, Camera Deputaţilor este Cameră decizională.
Senatul,  în calitate de primă Cameră sesizată, a respins cererea de reexaminare trimisă de Preşedintele României şi a adoptat  Legea pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară, în şedinţa din 16.12.2013.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reexaminat Legea menţionată mai sus, în şedinţa din 4 februarie 2014.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri 32 deputaţi.

La dezbaterea acestui proiect de Lege a fost prezent, în calitate de invitat, domnul Ion Ghizdeanu– secretar de stat la Ministerul Finanţelor Publice. 

În urma reexaminării Legii pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară , membrii Comisiei au hotărât, cu majoritate de voturi, respingerea cererii de reexaminare la solicitarea Preşedintelui României, şi propun adoptarea acesteia în forma adoptată de Senat, din următoarele considerente:
1. Termenul de 20 de zile poate fi respectat având în vedere că se aplică doar operatorilor la care statul sau unitățile administrativ-teritoriale dețin participații majoritare;
2. Ordonanţa Guvernului nr.26/2013 a creat posibilitatea, nu obligativitatea, ca fiecare autoritate publică tutelară care exercită calitatea de acționar majoritar la operatorii economici, de a stabili în cadrul limitei prevăzute, un nivel de remunerare mai mic în funcție de performanțele economico-financiare ale operatorului economic;
3. Potrivit Ordonanţei de urgență a Guvernului nr.109/2011 privind guvernanța corporativă a întreprinderilor publice, cu modificările completările ulterioare, s-a reglementat modalitatea de remunerare a administratorilor și managerilor din întreprinderile publice numiți în condițiile prevăzute de aceasta.
La completarea cadrului  normativ cu prevederi referitoare la remunerația administratorilor și managerilor numiți în alte condiții decât cele ale 

Ordonanţei de urgență a Guvernului nr.109/2011, s-a avut în vedere faptul că,
indiferent de modalitatea în care au fost desemnate persoanele în cadrul organelor de conducere, acestea îndeplinesc aceleași atribuții, au și își asumă aceleași responsabilități și sunt expuși la aceleași riscuri. Astfel se înlătură tratamentul discriminatoriu aplicabil acestora, deciziile luate având și motivația financiară corespunzătoare.
În raport cu obiectul şi conţinutul său, Legea face parte din categoria legilor ordinare. 
    PREŞEDINTE                                      SECRETAR
                Gheorghe DRAGOMIR                            Mihai-Aurel DONŢU

Consilier parlamentar,
Luminița Ana Ghiorghiu

